Svi koji su zadnja dva dana tražili stan za najam u Zagrebu – naletjeli su na zanimljiv oglas vrlo privlačnog naslova; “*PRILIKA* Namješten stan u centru Zagreba | 300 eura“. Kako je u glavnom gradu gotovo nemoguće pronaći omjer cijene i ponude stanova u kategoriji zdravog razuma – ovaj je oglas odmah pobudio sumnju. Dovoljno je bilo detaljnije pročitati uvjete koje traži, zapravo nepostojeći najmodavac. Naime, cijeli oglas osmislila je ekipa Jutarnjeg Showa Antene Zagreb kako bi provjerili koliko su podstanari spremni “pregristi” bizarne uvjete za život u samom centru grada za nisku rentu. Na tu temu snimljena je i nova epizoda našeg serijala #KakoTo;

Nakon što smo u opis napisali kako je stan uredan, održavan i potpuno namješten – krenuli smo sa nabrajanjem sljedećih uvjeta;

-Prednost zaposleni samci ili parovi samo u braku bez djece, nepušaći neka ne zovu!!!

-Bez kućnih ljubimaca!!!

-Parkirno mjesto ispred ulaza u prvoj zoni

–Špajza u stanu ali koristi samo gazda

-Obavezna solemnizacija i bjanko zadužnica na godinu dana

-Obavezna najava gostiju i bez posjeta suprotnog spola

-Inspekcija urednosti i održavanja jednom tijedno (nedjeljom nakon svete mise)

-Obavezno krečiti barem jednom godišnje

–Nema tuširanja, sušenja kose iza 10 navečer zbog buke

-Održavanje dobrih odnosa sa susjedima (Susjedi Nadi barem dvaput tjedno nahraniti mačku).

Isprva uvjereni da smo pretjerali – počeli su stizati pozivi, upiti na e-mail te brojne SMS poruke! Iako je među stvarno zainteresiranima bilo i onih koji su odmah posumnjali u prevaru, oglas smo ostavili online puna 24 sata. Inače, u širem centru grada Zagreba skoro pa da i nema stanova za dugoročni najam, posebno ako govorimo o nekoj prihvatljivoj cijeni najma. Većina stanova pretvoreno je u apartmane za turiste, što je glavni razlog porastu cijena najma.

Nije trebalo dugo da se naš istraživački oglas proširi po Facebook grupama namijenjenim za potražnju i ponudu stanova, ali i po stranicama poput one “Zakaj volim Špansko”. Potaknulo je to ljude na dijeljenje vlastitih – stvarnih iskustava, pa je tako Ivana napisala; “Kupujemo stan. Lik ima kiosk ispod stana, pa će si manju sobu on zadrzat, radi skladštenja zalihe. Čak nije bio ni najam…”

Dubravka je također potvrdila kako; “Ima takvih likova i ne šale se. Npr. najaviti odlazak u bolnicu, da bi vlasnik boravio u stanu i čuvao ga do povratka, pa do krajnje nebuloze: javiti se odmah vlasniku u slučaju smrti, da nitko ne provali u stan…”

Oglas se počeo brzo dijeliti društvenim mrežama, što je izazvalo veću zainteresiranost onih koji stvarno traže svoje mjesto za život i oglas nisu shvatili kao zezanciju, već realnost. U manje od 24 sata pogledan je više od 3.500 puta a ozbiljni upiti su stizali jedan za drugim.

Što se telefonskih poziva, na njih smo odgovorili sljedećeg dana, nakon što je oglas već pregledan 6.000 puta. Od ozbiljnih upita, najzanimljivija nam je bila gospođa – spremna dogovoriti termin i doći pogledati nepostojeći stan uživo. Nakon što smo objasnili kako je sve dio istraživanja, podijelila je svoje iskustvo; “Slučaj ovakvog stana je svaki treći i nije smiješno jer ima takvih situacija.” Ipak, na kraju smo se najviše zabavili dopisivati e-mailom;